Paul Reubens

Paul Reubens (berne as: Paul Rubenfeld; Peekskill, 27 augustus 1952 - Los Angeles, 30 july 2023) wie in Amerikaansk akteur, dy't it bekendst wurden is my syn personaazje Pee-wee Herman.

 Libben en wurk 
Reubens waard berne yn Peekskill, New York, en groeide op yn in Joadske húshâlding yn Sarasota, Floarida, dêr 't syn âlden, Judy (Rosen) en Milton Rubenfeld, in lampewinkel hiene. Syn mem wie learares. Syn heit wie in autoferkeaper dy 't yn de Twadde Wrâldoarloch foar de Royal Air Force fan Grut-Brittannië en foar de U.S. Army Air Forces flein hie en letter ien fan de oprjochtende piloaten wie dy't de Israelyske loftmacht oprjochte yn de Arabysk-Israelyske oarloch fan 1948. As ortodokse Joad wie er ien fan de fiif Joadske piloaten dy 't mei smokkele gefjochtsfleantugen tsjin de Arabyske striidkrêften fleagen.

Reubens begûn syn karriêre yn it ymprovisaasjeteäter en trede yn de jierren 70 meardere kearen op yn it humoristyske telefyzjespultsje The Gong Show fan Chuck Barris
Reubens syn prominintste rol wie dy fan syn alter ego Pee-wee Herman, dy 't er begjin jierren 80 betocht hie. Pee-wee Herman wie in fleurige folwoeksen, mar bernlike man dy 't it middelpunt foarme fan ferskate films, teätershows en in telefyzjesearje foar bern. It personaazje droech meastal in te strak griis pak, wite dikke ynstappers en reade flinterstrik. Foaral de film " Pee-wee’s big adventure " betsjutte sawol foar Reubens en regisseur Tim Burton de grutte trochbraak. Nei 1991 spile er de fleurige ûnskuldige Pee-wee Herman yn jierren net mear, fanwegen it negative media-omtinken by Reubens syn arrestaasje yn in pornobioskoop. Letter rekke er nochris op in kweanamme by sedesaken.

Reubens waard nominearre foar in Primetime Emmy Award yn sawol 1989 (foar de art direction fan de telefyzjespecial Christmas at Pee-wee's Playhouse), 1995 (foar syn gastrol as Andrew J. Lansing III yn de komedysearje Murphy Brown) as 2011 (as meiprodusint fan de komeedzjeshow The Pee-wee Herman Show on Broadway). Hy wûn echt yn sawol 1988 as 1991 in Daytime Emmy Award, allebeide foar Pee-wee's Playhouse. Reubens krige yn 1988 in stjer op de Hollywood Walk of Fame.

Reubens ferstoar op 30 july 2023 yn it Cedars-Sinai Medical Center yn Los Angeles oan de gefolgen fan kanker, in sykte dêr 't er al seis jier mei oanhelle wie.

 Filmografy 
*Sûnder 10+ telefyzjefilms
Tom and Jerry's Giant Adventure (2013, stim)
The Smurfs 2 (2013, stim)
The Smurfs (2011, stim)
Life During Wartime (2009)
Reno 911!: Miami (2007)
The Tripper (2006)
Teacher's Pet (2004, stim)
Blow (2001)
South of Heaven, West of Hell (2000)
Mystery Men (1999)
Dr. Dolittle (1998, stem)
Beauty and the Beast: The Enchanted Christmas (1997, stim)
Buddy (1997)
Matilda (1996)
Dunston Checks In (1996)
The Nightmare Before Christmas (1993, stim)
Buffy the Vampire Slayer (1992)
Batman Returns (1992)
Moonwalker (1988, stim, as Pee-wee Herman)
Big Top Pee-wee (1988, as Pee-wee Herman)
Back to the Beach (1987, as Pee-wee Herman)
Flight of the Navigator (1986, stim)
Pee-wee's Big Adventure (1985, as Pee-wee Herman)
Meatballs Part II (1984)
Pandemonium (1982)
Dream On! (1981)
Nice Dreams (1981)
Pray TV (1980)
Cheech and Chong's Next Movie (1980, as Pee-wee Herman)
The Blues Brothers (1980)
Midnight Madness (1980)

 Telefyzjerigen 
*Eksklusyf optredens foar ien kear 
TRON: Uprising - stim Pavel (2012-2013, sân ôfleveringen)
Batman: The Brave and the Bold - stim Bat-Mite (2009-2011, fjouwer ôfleveringen)
Saturday Night Live - Pee-wee Herman (1985-2011, twa ôfleveringen)
Chowder - stim Reuben (2007-2009, trije ôfleveringen)
Pushing Daisies - Oscar Vibenius (2007, twa ôfleveringen)
Dirt - Chuck Lafoon (2007, trije ôfleveringen)
Murphy Brown - Andrew J. Lansing III (1995-1997, seis ôfleveringen)
Pee-wee's Playhouse - Pee-wee Herman (1986-1990, 45 ôfleveringen)
Faerie Tale Theatre - Ferskate rollen (1984-1985, twa ôfleveringen)
Working Stiffs - Heimlich (1979, twa ôfleveringen)

Kategory:Amerikaansk komyk
Kategory:Amerikaansk telefyzjepresintator
Kategory:Kwismaster
Kategory:Amerikaansk telefyzje-akteur
Kategory:Amerikaansk filmakteur
Kategory:Amerikaansk stimakteur
Kategory:Amerikaansk senarioskriuwer
Kategory:Amerikaansk filmprodusint
Kategory:Amerikaansk publisist
Kategory:Emmy-winner
Kategory:Amerikaansk persoan fan Joadsk komôf
Kategory:Persoan berne yn 1952
Kategory:Persoan stoarn yn 2023